ג'ון מלצ'ר

ג'ון דייוויד מלצ'ר (באנגלית: John David Melcher; 6 בספטמבר 1924 – 12 באפריל 2018) היה פוליטיקאי אמריקאי חבר המפלגה הדמוקרטית שייצג את מונטנה במשך ארבע קדנציות כחבר בבית הנבחרים של ארצות הברית מ-1969 עד 1977 וכחבר הסנאט של ארצות הברית במשך שתי קדנציות מ-1977 עד 1989.

 ביוגרפיה 
 ראשית חייו 
מלצ'ר נולד ב-6 בספטמבר 1924 בסו סיטי, איווה. סבו וסבתו מצד אביו היו מגרמניה.  הוא למד באוניברסיטת מינסוטה לפני שהתגייס לצבא. הוא שירת בצבא ארצות הברית במהלך מלחמת העולם השנייה, והשתתף במערכה בנורמנדי עם דיוויזיית הרגלים ה-76 באירופה במהלך מלחמת העולם השנייה. הוא נפצע בפעולה בגרמניה וזכה בעיטור לב הארגמן, תג חיל רגלים קרבי וכוכב הארד.

ב-1945 התחתן עם רות קליין. נולדו להם שישה ילדים.

הוא השלים את לימודיו באוניברסיטת המדינה של איווה ב-1950. מאוחר יותר עבר לפורסיית', מונטנה, והקים מרפאה וטרינרית.

 קריירה פוליטית 
מלצ'ר כיהן במועצת העיר פורסיית'. לאחר מכן כיהן כראש עיריית פורסיית' ב-1955, במשך שלוש קדנציות. בשנת 1960, נבחר לבית הנבחרים של מונטנה מטעם מחוז רוזבוד.

בשנת 1962 נבחר לסנאט של מונטנה.

 בית הנבחרים של ארצות הברית 
הוא נבחר לבית הנבחרים של ארצות הברית בבחירות מיוחדות ב-24 ביוני 1969, כדי למלא מושב שהתפנה כאשר הנציג המכהן, הרפובליקני ג'יימס פ. באטין, התפטר כדי לקבל מינוי בממשל הפדרלי. מלצ'ר נבחר מחדש לשלושת הקונגרסים הבאים וכיהן מ-24 ביוני 1969 עד 3 בינואר 1977.

 הסנאט האמריקאי 
בשנת 1976 נבחר כחבר הסנאט של ארצות הברית והחליף את הסנאטור הדמוקרטי מייק מנספילד.

מלצ'ר נבחר מחדש ב-1982 לאחר שהתמודד מול הרפובליקני לארי ר. ויליאמס. מלצ'ר נחשב על ידי ועדת הפעולה הפוליטית השמרנית הלאומית (NCPAC) כמושב מתנדנד, ובעקבות כך הועלו פרסומות תקיפות המתארות אותו כ"ליברלי מדי למונטנה". תגובתו של מלצ'ר הפכה לקלאסיקה של קמפיין מסע הבחירות, הכוללת צילום של "תושב ממדינה אחרת" שנושא תיק מלא בכסף, ולאחריה שיחה בין כמה פרות שמתנצלות על התערבותן במירוץ. 

 אחרי הקונגרס 
הקמפיין שלו לבחירה מחדש ב-1988 לא צלח; הוא הובס על ידי הרפובליקני קונרד ברנס. מלצ'ר ייחס את התבוסה לחוסר זמן שהושקע בקמפיין. הנשיא רונלד רייגן הטיל וטו על הצעת חוק ניהול שהוא היה שותף לה רק ימים ספורים לפני הבחירות ב-1988.

מלצ'ר היה בין המועמדים בפריימריז הדמוקרטי בבחירות לסנאט על אותו מושב ב-1994 בהתמודדות חוזרת עם ברנס, אך הפסיד לג'ק מוד בפריימריז, שבתורו גם הובס על ידי ברנס ב-62% - 38%. 

 עמדות פוליטיות ותרומות חקיקה 
למלצ'ר היו דעות ליברליות בדרך כלל בנושאי איכות הסביבה, אבל היה בעד חיים ותמך בתפילה בבתי ספר ציבוריים. הוא היה שותף לחוק השליטה והטיוב של כריית שטח משנת 1977, שהסדיר את כריית רצועות הפחם.

מלצ'ר היה אחראי ב-1984 לתיקון לחוק רווחת בעלי חיים שדרש להגן על רווחה פסיכולוגית בחקר הפרימטים.  חקיקה זו זכתה לשבחים על ידי ג'יין גודול,  ובשנת 1987 הוא היה מי שהגיש לה את מדליית שוויצר של המכון לצער בעלי חיים. 

 אחרית חייו 
לאחר השלמת כהונתו בסנאט, עבד מלצ'ר כלוביסט עבור ארגונים רבים, כולל האיגוד האמריקאי לרפואה וטרינרית. 

מלצ'ר נפטר ב-12 באפריל 2018 במיזולה, מונטנה, בגיל 93. 

 קישורים חיצוניים 



 הערות שוליים 

קטגוריה:אמריקאים ילידי איווה
קטגוריה:בוגרי אוניברסיטת מינסוטה
קטגוריה:בוגרי אוניברסיטת המדינה של איווה
קטגוריה:אמריקאים ממוצא גרמני
קטגוריה:חברי בית הנבחרים של ארצות הברית ממונטנה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית ממונטנה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1924
קטגוריה:אמריקאים שנפטרו ב-2018